AQSHF

Rrethi i kujtesës: shfaqje dhe bisedë me autorët
2026-01-26 12:00 - 14:30 (Europe/Paris) | AQSHF, Rruga Aleksander Moisiu, 76/1, Tirane, Albania
Një datë për të mos harruar 🕯️
Në kuadër të Ditës Ndërkombëtare të Përkujtimit të Holokaustit, AQSHF ju fton në një aktivitet përkujtimor dhe reflektues.

E hënë, 26 janar 2026, ora 12:00,
Kinema DRITA, në AQSHF

Shfaqje e filmit artistik shqiptar “Rrethi i Kujtesës” (1987), me regji nga Esat Musliu, një vepër që rikthen në vëmendje kujtesën, dhimbjen dhe përgjegjësinë për të mos harruar.

🗣️ Artist Talk / Bisedë me:
Diana Çuli, autore e romanit “Rrethi i kujtesës” (1986),
Esat Musliu, regjisor i filmit

Një takim mes filmit, letërsisë dhe kujtesës historike, për të reflektuar mbi Holokaustin dhe rëndësinë e ruajtjes së kujtesës kolektive.

RRETHI I KUJTESËS (94′)
Prodhuar nga: Kinostudio “Shqipëria e re” (1987)

Regjisor: Esat Musliu
Skenarist: Esat Musliu, Roland Gjoza
Kompozitor: Maksim Shehu
Operator: Gavrosh Haxhihyseni
Piktor: Sali Allmuça
Montazhi: Zhaneta Kosturi
Zëri: Abdulla Osmanlliu
Aktorë: Marjeta Ljarja, Agim Qirjaqi, Luiza Xhuvani, Margarita Xhepa, Ilia Shyti, Thimi Filipi, Rikard Ljarja, Stavri Shkurti, Justina Aliaj.

Një sirenë alarmi po ushton. Gruaja e sëmurë bërtet: Rrethi! Rrethi! Hiqmani rrethin! Doktori mbetet i habitur. Është një rast i veçantë. Margarita Begolli, protagonistja e filmit, kthehet në Shqipëri pas 20 vjetësh me kujtesën e humbur. Cila është enigma?

Çmime: Marjeta Ljarja, interpretuesja e rolit të Margaritës, u nderua me Kupën e Festivalit të 8-të të Filmit Shqiptar në prill 1989, duke u cilësuar si aktorja më e mirë grua.

🎟️ Hyrja e lirë
📍 Kinema DRITA

Shfaqje "117" dokumentar nga Besim Sahatçiu
2025-11-26 12:30 - 13:30 | AQSHF, Rruga Aleksander Moisiu, 76/1, Tirane, Albania
Në kuadër të Javës së Kulturës së Kosovës, Arkivi Qendror Shtetëror i Filmit në bashkëpunim me Qendrën Kinematografike të Kosovës, shfaq:
Të mërkurën, datë 26 nëntor 2025
Ora 12:30
në kinemanë “Drita” në AQSHF
filmin dokumentar me metrazh të shkurtër “117“, me skenar e regji nga Besim Sahatçiu dhe kamera nga Afrim Spahiu, prodhuar në vitin 1976 nga Kosovafilm.

Ky film paraqet stilin tradicional të jetesës së një familjeje shqiptare me 117 anëtarë, të gjithë duke jetuar nën një kulm dhe konsiderohet si një nga dokumentarët etnografikë më domethënës të rajonit.
Për shumë studiues dhe kritikë, kjo vepër mbetet një “portret shpirtëror i kombit”, sepse përmbledh brenda vetes vlerat më të thella: solidaritetin, bashkëjetesën dhe kulturën e pasur që ka formësuar popullin shqiptar.
Të pranishëm në shfaqje do të jenë kineasti Afrim Spahiu, drejtor i fotografisë, si dhe përfaqësues nga QK Kosovë.

Hyrja e lirë!

Shfaqje "Një histori e parrëfyer" (2024) dhe bisedë me dr. Anxhela Çikopano.
2025-10-02 18:00 - 19:30 | AQSHF, Rruga Aleksander Moisiu, 76/1, Tirane, Albania
“Një histori e parrëfyer” (2024), film me metrazh të shkurtër nga Sara Hoxhaj, prodhim i shtëpisë kinematografike “Action Production”, shfaqet:Të enjten, më 2 tetor 2025Ora 18:00Vendi: në Sallën e Kinemasë së Arkivit Qendror Shtetëror të FilmitPas shfaqjes, studiuesja e teatrit dhe kinemasë pranë Qendrës së Studimit të Arteve në Akademinë e Shkencave të Shqipërisë, dr. Anxhela Cikopano, që është edhe skenariste e këtij filmi, do të zhvillojë bisedën publike: “Realitete artistike – një film për Shqipërinë komuniste në Shqipërinë jo-komuniste”.Në këtë bisedë, studiuesja-skenariste do të përballë përvojën e shkrimit të një skenari për realitetin komunist me filma të realizuar gjatë periudhës komuniste, të cilët cekin tema e koncepte të ngjashme me ato të filmit “Një histori e parrëfyer”, duke shtruar pyetje, si: Çfarë ndodh kur dy realitete të ndryshme politike përpiqen të krijojnë një film artistik marrë nga i njëjti burim jetësor? Si shihen gjërat? Çfarë spikat? Çfarë humbet? Sa për qind nga e vërteta mban secili realitet artistik? Cilat janë sfidat e bërjes së një filmi për komunizmin në ditët e sotme?Jeni të ftuar të na bashkoheni për të ndjekur filmin e për t’u bërë pjesë e këtij bashkëbisedimi publik.

NGADHNJIM MBI VDEKJEN
2025-05-19 12:00 - 16:00 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
Ngadhnjim mbi vdekjen | 1967 | i restauruar | me subtitra anglisht
®️ Shfaqje e rezervuar ku çdokush mund të bashkohet.
Skenaristë: Peçi Dado, Gëzim Erebara, Piro Milkani
Regjisorë: Gëzim Erebara, Piro Milkani
Kompozitor: Feim Ibrahimi
Operator: Saim Kokona
Piktor: Ksenofon Dilo
Montazhi: Vitori Çeli
Zëri: Xhevat Behri
Aktorë: Eglantina Kume, Edi Luarasi, Naim Frashëri, Rikard Ljarja, Sheri Mita, Timo Flloko, Demir Hyskja, Andon Qesari, Antoneta Fishta, Drita Bardhi, Pandi Raidhi, Arqile Nasho, Avni Resuli, Diana Peza, Fioralba Paço, Saimir Kumbaro, Petrit Llanaj, Xhemil Tagani, Zejnulla Hatibi.
Lufta e Dytë Botërore. Shqipëria është nën pushtimin nazist. Gjermanët arrijnë të kapin dy vajza të reja dhe i torturojnë ato për të zbuluar lidhjet me lëvizjen komuniste. Në fund ata i ekzekutojnë duke i varur në litar në mes të qytetit për të trembur dhe terrorizuar popullin. Filmi është i bazuar në ngjarjen reale të dy heroinave Bule Naipi dhe Persefoni Kokëdhima.

TANA
2025-05-19 10:00 - 11:30
Tana | 1958 | i restauruar | me subtitra anglisht
®️ Shfaqje e rezervuar ku çdokush mund të bashkohet.
Skenaristë: Fatmir Gjata, Nasho Jorgaqi
Regjisor: Kristaq Dhamo
Kompozitor: Cesk Zadeja
Operator: Xhevat Behri
Piktor: Petraq Lubonja
Montazhi: Irena Harito
Zëri: Xhevat Behri
Aktorë: Tinka Kurti, Naim Frashëri, Pjetër Gjoka, Kadri Roshi, Andon Pano, Thimi Filipi, Marie Logoreci, Violeta Manushi, Nikolla Panajoti, Melpomeni Çobani, Mihal Stefa, Vani Trako, Lazër Filipi, Pandi Raidhi, Lazër Vlashi, Ilia Shyti, Vangjo Grabocka, Aleko Skali, Stavri Shkurti, Nuci Shedollari, Dhimitër Trajce, Theodhoraq Velushi.
Ngjarjet zhvillohen në vitet ‘50. Në qendër të filmit është Tana, një vajzë e zgjuar dhe me mendime të përparuara. Ajo dashuron Stefanin, i cili banon në një fshat të varfër malor. Tanës i del përpara mentaliteti i vjetër i gjyshit të saj si dhe xhelozia e Lefterit. Është një lojë dashurie drejt përparimit. Këtu është realizuar puthja e parë në filmat shqiptarë.

GJENERATA E IMAZHEVE, film dokumentar nga Johannes Gierlinger
2025-04-18 18:00 - 20:00
GJENERATA E IMAZHEVE / 2025 / 103′
Film dokumentar nga Johannes Gierlinger
GJENERATAT E IMAZHEVE nisin kërkimin e gjurmëve përmes proceseve të thella transformuese të historisë shqiptare. Në arkiva, vende të harruara dhe kujtime të brezave të ndryshëm, bëhen të dukshme këputjet dhe vazhdimësitë, të lëna pas kalimit nga diktatura komuniste në demokracinë kapitaliste. Filmi gjen gjuhën e vet për të analizuar imazhet e regjimit dhe regjimet e imazheve. Është gjuha e poezisë që hedh poshtë logjikën dhe linearitetin e historiografisë konvencionale, lejon kontradiktat dhe shprehet si mendim ashtu edhe si veprim. Bën të mundur jo vetëm shikimin e imazheve, por lënien e tyre të flasin vetë, të gjejnë kuptime të reja dhe të krijojnë rrëfime themelore. Në këtë mënyrë, brezat e imazheve formojnë një tablo shumështresore dhe polifonike të historisë, e cila shpesh tregon më pak për të kaluarën sesa për një marrëdhënie ambivalente me të dhe tregon se sa thellë janë gdhendur gjurmët e historisë në strukturën e së tashmes.
Në kinemanë e AQSHF-së @KINOjonë, datë 18.4.2025, ora 18:00.
Një film dokumentar nga Johannes Gierlinger
Asistente e kërkimit shkencor: Mira Klug, Eros Dibra | Menaxher produksioni: Lara Bellon ∣ Zëri: Mira Klug, Jan Zischka ∣ Përkthimi: Sara Kraja ∣ Përshtatja në anglisht: Thomas Logoreci ∣ Përshtatja në gjermanisht: Anjeza Cikopano ∣ Performanca muzikore: Benjman Klug & Gökan Arslan | Kompozitor: Johannes Gierlinger ∣ Njyrat: Mira Klug ∣ Miksazhi Audio: Florian Kindlinger ∣ Producent: Johannes Gierlinger & Lara Bellon
Mbështetur nga Bmkoes, Land Salzburg, Cine Art Styria, Stadt Wien

Flutura në kabinen time
2024-06-01 11:00 - 13:00 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
Në përkujtim të 82 vjetorit të lindjes së regjisorit Vladimir Prifti (1942-2023) AQSHF do të shfaqë në sallën e kinemasë @KINOjonë filmin me regji të tij, Flutura në kabinen time (1988).
Drama me ngjyra e regjisorit Vladimir Prifti tregon historinë e një shoferi kamioni të dehur që gjen mundësinë e dashurisë me një mësuese të shkollës së fshatit.

Filma vizatimorë
2024-04-22 11:30 - 13:00 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
Në përkujtim të 85 vjetorit të lindjes së kineastit të filmit të aniluar, Tomi Vaso, AQSHF do të shfaqë në sallën e kinemasë @KINOjonë një program me filma vizatimorë të realizuar prej tij.

Filma vizatimorë
2024-03-22 11:00 - 15:00 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
Me rastin e 80 vjetorit të lindjes së kineastit Bujar Kapexhiu, AQSHF do të shfaqë në sallën e kinemasë @KINOjonë një program me filma vizatimorë të realizuar prej tij.

Rrethimi i vogël (1986)
2024-02-23 11:00 - 13:00 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
Shfaqja e fundit e programit “100 vjet Sulejman Pitarka”.
Me rastin e 100 vjetorit të lindjes së dramaturgut dhe aktorit të dashur të skenës dhe ekranit, Sulejman Pitarka, Nderi i Kombit, (2 shkurt 1924 – 24 mars 2007), Arkivi Qendror Shtetëror i Filmit ia dedikoi muajin shkurt 2024 veprimtarisë së tij artistike në kinematografi, duke shfaqur çdo javë një film ku ai aktron.
Filmat do të projektohen në kinemanë @KINOjonë në AQSHF si dhe streaming online në https://aqshf.gov.al/
23 February 11:00 Rrethimi i vogël (Saimir Kumbaro, 1986)

Pas gjurmëve (1978)
2024-02-16 11:00 - 13:00 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
100 vjet SULEJMAN PITARKA
Me rastin e 100 vjetorit të lindjes së dramaturgut dhe aktorit të dashur të skenës dhe ekranit, Sulejman Pitarka, Nderi i Kombit, (2 shkurt 1924 – 24 mars 2007), Arkivi Qendror Shtetëror i Filmit do t’ia dedikojë muajin shkurt 2024 veprimtarisë së tij artistike në kinematografi, duke shfaqur çdo javë një film ku ai aktron.
Filmat do të projektohen në kinemanë @KINOjonë në AQSHF si dhe streaming online në https://aqshf.gov.al/

16 shkurt 11:00 Pas gjurmëve (1978)
Me regji të regjisores Xhanfise Keko, kjo dramë bardhë e zi tregon historinë e një grupi fëmijësh që zbulojnë disa diversantë që synojnë të hedhin në erë një central elektrik. Filmi zhvillohet në vitet e para pasi regjimi komunist hyri në fuqi në Shqipëri.
Pse Kinostudio prodhoi filma me spiunazh ku tregoi ndihmën e fëmijëve në identifikimin e “spiunëve”, diversantëve apo keqbërësve? Ejani ta zbulojmë së bashku gjatë bisedës para filmit, në AQSHF.

Larg barbarëve (1994)
2024-02-09 11:00 - 13:00 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
100 vjet SULEJMAN PITARKA
Me rastin e 100 vjetorit të lindjes së dramaturgut dhe aktorit të dashur të skenës dhe ekranit, Sulejman Pitarka, Nderi i Kombit, (2 shkurt 1924 – 24 mars 2007), Arkivi Qendror Shtetëror i Filmit do t’ia dedikojë muajin shkurt 2024 veprimtarisë së tij artistike në kinematografi, duke shfaqur çdo javë një film ku ai aktron.
Filmat do të projektohen në kinemanë @KINOjonë në AQSHF si dhe streaming online në https://aqshf.gov.al/

9 shkurt 11:00 Larg barbarëve (Liri Begeja, 1994)
Një produksion i përbashkët Francë, Itali, Belgjikë, i vitit 1994, në të cilin luan aktorja franceze Dominique Blanc, në rolin e heroinës së filmit, Ronald Gutman si dhe aktorë shqiptarë në role kryesorë, si: Timo Flloko, Sulejman Pitarka, Piro Mani, dhe në role të tjerë, Luiza Xhuvani, Ndriçim Xhepa, Xhevdet Feri, Anisa Markarjan, Lec Shllaku, Fitim Makashi, Sesilja Plasari, etj.

Hyrja e lirë!

Vdekja e burrit
2024-02-02 11:00 - 13:00 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
Në përkujtim të 100 vjetorit të lindjes së aktorit Sulejman Pitarka (1924 – 2007), programi @KINOjonë do të shfaqë në sallën e kinemasë në AQSHF filmin Vdekja e burrit (1990).

Kur po xhirohej një film
2024-01-29 11:00 - 13:00 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
Në përkujtim të 95 vjetorit të lindjes së regjisores Xhanfise Keko (1929-2007), programi @KINOjonë do të shfaqë në sallën e kinemasë në AQSHF filmin Kur po xhirohej një film (1981). Me regji të Xhanfise Kekos, kjo dramë me ngjyra tregon historinë e aktorit të vogël Gencit, i cili përjeton stres për shkak të ndarjes së prindërve të tij, ndërsa po xhirohet një film.

Përrallë nga e kaluara
2023-11-30 11:00 - 13:00
Shfaqje e versionit të restauruar për të uruar ditëlindjen e aktores Elvira Diamanti, e cila lindi në 30/11/1962.
Komedia me ngjyra e regjisorit Dhimitër Anagnosti tregon historinë e një martese jokonvencionale fshati mes një djali katërmbëdhjetë vjeçar dhe një nuseje njëzetvjeçare e cila e refuzon këtë lidhje. Filmi është bazuar në një poemë të shkrimtarit shqiptar të shekullit të 19-të Andon Zako Çajupi.

Nëntori i dytë
2023-11-28 11:00 - 13:00 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
Shfaqja mbahet me rastin e festimeve të ditës së pavarësisë së Shqipërisë dhe 41 vite pas premierës. Premiera e parë e filmit Nëntori i dytë u mbajt në Tiranë, më 27/11/1982.
Drama me ngjyra e regjisorit Viktor Gjika tregon historinë e vërtetë të patriotit Ismail Qemal Vlora dhe kalimin e tij me karrocë nëpër Shqipërinë e pushtuar nga Osmanët për të shpallur pavarësinë e vendit.

Gjurmë në Kaltërsi
2023-11-27 11:00 - 13:00 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
Shfaqje në përkujtim të ditëlindjes së aktorit Xhevdet Feri (26.11.1960 – 16.01.2020).
Me regji të Samir Kumbaros, ky film artistik me ngjyra tregon historinë e një piloti të ri që kapërcen problemet emocionale gjatë stërvitjes.

Kthimi i ushtrisë së vdekur
2023-11-24 11:00 - 13:00 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
Shfaqet në përkujtim të Luftës së II Botërore dhe plot 34 vite pas premierës. Premiera e parë e filmit “Kthimi i ushtrisë së vdekur” u mbajt në Tiranë më 24/11/1989.
Me regji të regjisorit Dhimitër Anagnosti, kjo dramë me ngjyra është ekranizimi i romanit “Gjenerali i ushtrisë së vdekur” të Ismail Kadaresë. Dy italianë, një gjeneral dhe një prift, nisen për një udhëtim në Shqipëri për të mbledhur eshtrat e ushtarëve italianë të vrarë gjatë luftës së dytë botërore.

Tomka dhe shokët e tij
2023-11-22 10:00 - 12:00 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
Shfaqje me rastin e 46-vjetorit të premierës. Premiera e këtij filmi u mbajt më 22/11/1977.
Me regji të regjisores Xhanfise Keko, kjo dramë bardhë e zi për fëmijë tregon historinë e një grupi djemsh që vendosin të ndërmarrin veprime pasi një kamp nazist pushton fushën e tyre të futbollit. Filmi zhvillohet gjatë pushtimit gjerman në Luftën e Dytë Botërore, në Shqipëri.

Radiostacioni
2023-11-17 11:00 - 13:00 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
Shfaqje me rastin e 79 vjetorit të çlirimit të Tiranës.
Me regji nga regjisori Rikard Ljarja, kjo dramë bardhë e zi tregon historinë e një skuadre partizane që mbledh ekspertë dhe intelektualë teksa marrin radiostacionin kryesor të Shqipërisë. Filmi zhvillohet në ditët e fundit të pushtimit të vendit nga Gjermania, në fund të Luftës së Dytë Botërore. Skenari është shkruar nga romancieri i mirënjohur shqiptar Ismail Kadare.

Nusja dhe shtetrrethimi
2023-11-16 11:00 - 13:00 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
Shfaqje me rastin e 45-vjetorit të premierës. Premiera e parë e filmit u mbajt në Tiranë më 16/11/1978.
Me regji nga regjisorët Ibrahim Muçaj dhe Kristaq Mitro, kjo dramë bardhë e zi tregon historinë e një partizaneje, e cila qëllon një zyrtar kolaboracionist dhe më pas çan rrethimin e nazistëve që kanë mbyllur qytetin duke u përpjekur të gjejnë partizanen.

Apasionata
2023-11-14 11:00 - 13:00 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
Drama me ngjyra e regjisorit Ibrahim Muçaj dhe Kristaq Mitro tregon historinë e një pianisteje dhe një studenti të artit, i cili ndjek shkollën e artit vetëm për të kënaqur babain e tij ministër. Bazuar në një tregim të shkrimtarit Dritëro Agolli.

Kryekënga e kombit
2023-11-10 10:00 - 12:00 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
Historia e himnit të flamurit. Si lindi, si u kompozua e si udhëtoi në Shqipëri nga Bukureshti. Dokumentar i prodhuar në vitin 2012 nga BunkerFilm me regji të Petrit Rukës.

Shoku ynë Tili
2023-11-07 11:00 - 13:00 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
Me regji të Fehmi Hoshafit, kjo dramë bardhë e zi tregon historinë e një mësuesi të duruar që ndihmon një fëmijë të prapë.

Zonja nga qyteti
2023-11-06 11:00 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
Komedia me ngjyra e regjisorit Piro Milkani, rrëfen historinë e një nëne krenare nga qyteti që shoqëron vajzën e saj për jetuar e punuar në fshat.

Nëntori i dytë
2023-11-03 10:00 - 12:00
Shfaqje e rezervuar nga shkolla “Skënder Çaçi” e Tiranës.
Drama me ngjyra e regjisorit Viktor Gjika tregon historinë e vërtetë të patriotit Ismail Qemal Vlora dhe kalimin e tij me karrocë nëpër Shqipërinë e pushtuar nga Osmanët për të shpallur pavarësinë e vendit në qytetin e Vlorës.

Në çdo stinë
2023-11-02 11:00 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
Me regji të regjisorit Viktor Gjika, ky film artistik me ngjyra, i xhiruar në formatin me ekran të gjerë, tregon historinë e dy studentëve të universitetit që bien në dashuri, por ndeshen me rezistencën e miqve të tyre më të ngushtë.

Fjalë pa fund
2023-11-01 11:00 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
Drama me ngjyra e regjisorit Spartak Pecani tregon historinë e një çifti të lumtur të martuar që përballen me telashe pasi fqinjët e tyre fillojnë t’i përgojojnë.

Premierë e filmit «E Mallkuar»
2023-10-12 11:00 - 11:30 | Arkivi Qendror Shtetëror i Filmit, Rruga Aleksander Moisiu, 76/1, Tiranë, Albania
Filmi më i ri i animuar “E mallkuar”, prodhim i MAKU Productions, shfaqet premierë në sallën @KINOjonë në AQSHF.
Të enjten, datë 12 tetor 2023, ora 11:00
Realizuar nga Artan Maku
Montazhi dhe post produksioni nga Elton Vogli
E keqja gjithmonë do të vazhdojë të jetojë, sepse jeton brenda nesh, por duhet të dimë të mbajmë mirësinë.
Hyrja e lirë!

Mësonjëtorja
2023-09-12 19:00 | Pallati i Brigadave, Rruga e Elbasanit, №58, Tirana, Tirana, 10, Albania
Filmi «Mësonjëtorja» u restaurua falë punës së përbashkët mes ABI Bank, Harabel Contemporary Art Platform dhe Arkivit Qendror Shtetëror të Filmit. Një partneritet që do të vazhdojë të punojë së bashku për restaurimin e trashëgimisë kombëtare filmike.
Më datë 12 shtator 2023, në orën 19:00, pranë Pallatit të Brigadave organizohet një event për përfundimin me sukses të projektit dhe për nderimin e artistëve që punuan për realizimin e filmit.
Aktiviteti është i hapur për të gjithë, por të interesuarit për të marrë pjesë janë të lutur të dërgojnë kartën e tyre ID në adresën info@aqshf.gov.al.
